**Všeobecne záväzné nariadenie**

**Č. ....../2022**

**o výške príspevkov na čiastočnú úhradu nákladov**

**v školských zariadeniach obce Patince**

**Návrh VZN :**

* Vyvesený na úradnej tabuli obce dňa:
* Zverejnený na internetovej adrese obce dňa :
* Zvesené z úradnej tabule dňa :

**Doručené pripomienky :**

VZN schválené Obecným zastupiteľstvom Patince dňa

VZN vyvesené na úradnej tabuli obce Patince dňa

VZN zvesené z úradnej tabule obce Patince dňa

**VZN nadobúda účinnosť dňom 01.01.2023**

Mgr. Rozália Tóthová

Starosta obce

**N Á V R H**

**Všeobecne záväzné nariadenie Obce Patince**

**č. ..../2022**

**o výške príspevkov na čiastočnú úhradu nákladov**

**v školských zariadeniach obce Patince**

Obecné zastupiteľstvo obce Patince na základe originálneho výkonu samosprávy podľa [§ 6 ods. 1 zákona č. 369/1990 Zb.](http://www.vssr.sk/main/goto.ashx?t=27&p=1898280&f=3) o obecnom zriadení v súlade s § 28 ods. 5, §114, ods.6 a §140, ods. 10 zákona č. 245/2008. Z.z. o výchove a vzdelávaní vydáva toto všeobecne záväzné nariadenie (ďalej len „VZN“).

**§ 1**

**Úvodné ustanovenie**

1. Predmetom tohto VZN je určenie výšky príspevkov a spôsob ich uhrádzania, ktoré uhrádza zákonný zástupca dieťaťa alebo žiaka alebo dospelá osoba na čiastočnú úhradu nákladov školských zariadení v zriaďovateľskej pôsobnosti obce Patince ako aj určenie podmienok zníženia alebo odpustenia jednotlivých príspevkov.
2. Obec Patince určuje výšku týchto príspevkov:

a) príspevok na čiastočnú úhradu výdavkov za pobyt dieťaťa v materskej škole,

b) príspevok na čiastočnú úhradu nákladov v školskej jedálni.

**§ 2**

**Materská škola**

1. Príspevok na čiastočnú úhradu nákladov za pobyt dieťaťa v materskej škole je určený na zabezpečenie bežných výdavkov materskej školy.
2. Výška mesačného príspevku na úhradu za pobyt je 7,00 EUR na jedno dieťa.
3. Mesačný príspevok na úhradu za pobyt sa uhrádza v hotovosti riaditeľke materskej školy vždy za aktuálny mesiac a to najneskôr do 10. dňa mesiaca.
4. Príspevok podľa odseku 2. sa neuhrádza za dieťa:

a) ktoré má jeden rok pred plnením povinnej školskej dochádzky,

b) ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi,

c) ktoré je umiestnené v zariadení na základe rozhodnutia súdu.

1. Príspevok podľa odseku 2. na základe rozhodnutia zriaďovateľa sa neuhrádza za dieťa:

a) ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,

b) ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi, v týchto prípadoch uhrádza zákonný zástupca pomernú časť určeného príspevku.

**§ 3**

**Školská jedáleň**

1. Príspevok na stravovanie je určený na úhradu nákladov na nákup potravín na jedlo podľa vekových kategórií stravníkov v nadväznosti na odporúčané výživové dávky a platné finančné pásma zverejnené Ministerstvom školstva, vedy, výskumu a športu Slovenskej republiky určujúce rozpätie nákladov na nákup potravín na jedno jedlo podľa vekových kategórií stravníkov.
2. Príspevok na režijné náklady je určený na bežné výdavky školskej jedálne.
3. Výška príspevku na úhradu nákladov na nákup potravín na jedno jedlo pre bežné stravovanie v súlade s 3. finančným pásmom a výška príspevku na režijné náklady na jedno hlavné jedlo je:

|  |  |  |  |  |
| --- | --- | --- | --- | --- |
| Ukazovateľ | Desiata  Eur | Obed  Eur | Olovrant  Eur | Spolu náklady na nákup potravín  Eur |
| MŠ (stravník dieťa MŠ) | 0,50 | 1,20 | 0,40 | 2,10 |

1. Zriaďovateľ môže rozhodnúť o znížení alebo odpustení príspevku na úhradu režijných nákladov, ak zákonný zástupca predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi okrem detí a žiakov, na ktoré sa poskytuje dotácia podľa §4 zákona č.544/2010 Z.z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov.
2. Príspevok zákonného zástupcu dieťaťa materskej školy na čiastočnú úhradu nákladov v školskej jedálni sa zníži o výšku poskytnutej dotácie na podporu výchovy k stravovacím návykom dieťaťa podľa osobitného právneho predpisu, ktoré je vo veku od 2 – 5 rokov a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima za každý deň, v ktorom sa dieťa zúčastnilo výchovno-vzdelávacej činnosti v materskej škole a odobralo stravu.
3. Zákonný zástupca dieťaťa je povinný uhradiť rozdiel medzi poskytnutou dotáciou na podporu výchovy k stravovacím návykom dieťaťa podľa osobitného právneho predpisu a výškou nákladov na nákup potravín a režijných nákladov.
4. V prípade, že zákonný zástupca neodhlásil zo stravy dieťa, na ktoré sa vzťahujú ustanovenia osobitného právneho predpisu v termíne ustanovenom vnútorným poriadkom materskej školy, je povinný uhradiť plnú výšku príspevku na úhradu nákladov na nákup potravín a príspevku na režijné náklady.
5. Príspevok na úhradu nákladov na nákup potravín a príspevok na režijné náklady sa uhrádza v hotovosti vedúcej ZŠS vždy za aktuálny mesiac a to najneskôr do 10. dňa mesiaca.

**§ 4**

**Záverečné a zrušovacie ustanovenia**

1. Týmto VZN sa zrušuje Všeobecne záväzné nariadenie o výške príspevkov na čiastočnú úhradu nákladov v školských zariadeniach obce Patince.
2. Na tomto VZN obce Patince sa uznieslo obecné zastupiteľstvo obce Patince dňa xx.xx.2022 svojím uznesením č. xx/2022 a toto VZN nadobúda účinnosť 01.01.2023.

Mgr. Rozália Tóthová

Starosta obce